Chindia rămâne în cursa pentru play-off-ul Ligii 2! Victorie clară cu CSM Alexandria
Echipa Chindia Târgovişte a învins CSM Alexandria la scor de neprezentare, acasă, în etapa a 18-a, penultima din sezonul regulat al Ligii 2.
Chindia s-a impus în fața lui CSM Alexandria cu 3-0
Gazdele au deschis scorul la jumătatea primei reprize. A fost o fază prelungită de atac, la finalul căreia Matteo Fedele, nemarcat, a înscris cu capul de la 3-4m.
Același jucător a majorat diferența în ultimele secunde de prelugnire ale reprizei, executând excelent o lovitură liberă de la aproximativ 25 de metri.
Scorul final a fost stabilit în minutul 50, când Ante Zivkovic a scăpat singur cu portarul, înscriind cu un lob de la aproximativ 13-14m.
În alte meciuri jucate azi, Corvinul s-a impus, tot pe teren propriu, cu 2-0, în fața lui FC Argeș și rămâne la un punct de liderul CSC Șelimbăr. Primele două clasate, însă, nu au drept de promovare, fiind cluburi de drept public.
La rândul ei, CSM Reșița a câștigat cu 2-0, acasă, meciul cu Gloria Buzău, și continuă să spere că va termina între primele șanse.
CS Tunari și CSC Șelimbăr au remizat fără goluri, CSM Slatina a câștigat cu 2-1 pe terenul celor de la Viitorul Tg. Jiu, iar Metaloglobus s-a impus, cu același scor, acasă, în fața Unirii Dej.
Duminică sunt programate meciurile Progresul Spartac – Unirea Slobozia (de la ora 11:00) și FK Csikszereda – Ceahlăul (12:00). Etapa se încheie cu partida CS Mioveni – CSA Steaua (luni, de la ora 17:00).
CSC Șelimbăr (39p), Corvinul (38p) și Unirea Slobozia (34p, 17 meciuri) sunt sigure de prezența în play-off. Pentru celelalte locuri luptă 8 echipe, dar lucrurile se vor simplica după această etapă.